BDMS "2025Q3

บริษัท กรุงเทพดุสิตเวชการ จำกัด (มหาชน) และบริษัทย่อย

หมายเหตุประกอบงบการเงินระหว่างกาลแบบย่อ

สำหรับงวดสามเดือนและเก้าเดือนสิ้นสุดวันที่ 30 กันยายน 2568

1.	ข้อมูลทั่วไป

1.1	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล โดยบริษัทฯ นำเสนองบการเงินระหว่างกาลแบบย่อ บริษัทฯ ได้แสดงรายการในงบฐานะการเงิน                งบกำไรขาดทุน งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯ ใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.2	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท กรุงเทพดุสิตเวชการ จำกัด (มหาชน) และบริษัทย่อย (“กลุ่มบริษัท”) และใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2567 โดยมีการเปลี่ยนแปลงโครงสร้างเกี่ยวกับบริษัทย่อยในงวดปัจจุบันตามที่กล่าวไว้ในหมายเหตุประกอบงบการเงินข้อ 6

1.3	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2567 ยกเว้นนโยบายการบัญชีเรื่องอนุพันธ์แฝง และการบัญชีป้องกันความเสี่ยง ซึ่งกลุ่มบริษัทเริ่มใช้ในงบการเงินสำหรับงวดปัจจุบัน ดังนี้

อนุพันธ์แฝง

ตราสารอนุพันธ์ที่แฝงอยู่ในสัญญาแบบผสมที่มีสัญญาหลักเป็นสัญญาซื้อขายที่ไม่ใช่เครื่องมือทางการเงิน ต้องแยกออกจากสัญญาหลักและรับรู้เป็นตราสารอนุพันธ์ที่แยกต่างหาก และวัดมูลค่าด้วยมูลค่ายุติธรรม โดยรับรู้การเปลี่ยนแปลงของมูลค่ายุติธรรมดังกล่าวในส่วนของกำไรหรือขาดทุน เมื่อเป็นไปตามเงื่อนไขดังต่อไปนี้

ลักษณะเชิงเศรษฐกิจและความเสี่ยงของอนุพันธ์แฝงไม่มีความสัมพันธ์อย่างใกล้ชิดกับสัญญาหลัก

เครื่องมือทางการเงินที่แยกต่างหากซึ่งมีเงื่อนไขเช่นเดียวกับอนุพันธ์แฝงมีลักษณะตรงตามคำนิยามของตราสารอนุพันธ์ และ

สัญญาแบบผสมนี้ไม่ได้วัดมูลค่าด้วยมูลค่ายุติธรรมผ่านกำไรหรือขาดทุน

ทั้งนี้ กลุ่มบริษัทจะประเมินการจัดประเภทอนุพันธ์แฝงใหม่ก็ต่อเมื่อมีการเปลี่ยนแปลงเงื่อนไขตามสัญญาซึ่งทำให้กระแสเงินสดเปลี่ยนแปลงไปอย่างมีนัยสำคัญ หรือมีการจัดประเภทรายการใหม่ของสินทรัพย์ทางการเงินโดยโอนออกจากสินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน

การบัญชีป้องกันความเสี่ยง

กลุ่มบริษัทจัดประเภทการป้องกันความเสี่ยงเป็นการป้องกันความเสี่ยงในกระแสเงินสด ในกรณีที่มีการป้องกันความเสี่ยงจากการผันผวนของกระแสเงินสด ซึ่งเกิดจากความเสี่ยงเฉพาะของสินทรัพย์หรือหนี้สินที่รับรู้ในบัญชีหรือรายการที่คาดการณ์ไว้ที่มีความเป็นไปได้ค่อนข้างแน่ในระดับสูงมากที่จะเกิดขึ้น หรือความเสี่ยงจากอัตราแลกเปลี่ยนเงินตราต่างประเทศในสัญญาผูกมัดที่ยังไม่ได้รับรู้

ณ วันที่เริ่มกำหนดความสัมพันธ์ของการป้องกันความเสี่ยง กลุ่มบริษัทต้องมีการกำหนดและจัดทำเอกสารอย่างเป็นทางการเกี่ยวกับความสัมพันธ์ของการป้องกันความเสี่ยงซึ่งจะใช้การบัญชีป้องกันความเสี่ยง และวัตถุประสงค์และกลยุทธ์การบริหารความเสี่ยงในการดำเนินการป้องกันความเสี่ยง

รายละเอียดของเอกสารดังกล่าวซึ่งได้จัดทำตั้งแต่วันเริ่มต้นการป้องกันความเสี่ยงและได้ปรับปรุงอย่างต่อเนื่อง กล่าวถึง เครื่องมือที่ใช้ป้องกันความเสี่ยง รายการที่มีการป้องกันความเสี่ยง ลักษณะของความเสี่ยงที่จะป้องกัน และวิธีที่กลุ่มบริษัทใช้ในการประเมินประสิทธิผลของความสัมพันธ์ของการป้องกันความเสี่ยง ซึ่งรวมถึงการวิเคราะห์ถึงสาเหตุของความไม่มีประสิทธิผล และวิธีกำหนดอัตราส่วนการป้องกันความเสี่ยง

ความสัมพันธ์ของการป้องกันความเสี่ยงจะเข้าเงื่อนไขของการบัญชีป้องกันความเสี่ยง เมื่อเป็นไปตามข้อกำหนดของการประเมินประสิทธิผลในการป้องกันความเสี่ยงทุกข้อต่อไปนี้

มีความสัมพันธ์เชิงเศรษฐกิจระหว่างรายการที่มีการป้องกันความเสี่ยง และเครื่องมือที่ใช้ป้องกันความเสี่ยง

ผลกระทบของความเสี่ยงด้านเครดิตไม่ได้เป็นปัจจัยสำคัญในการเปลี่ยนแปลงมูลค่าที่เป็นผลมาจากความสัมพันธ์ทางเศรษฐกิจนั้น

อัตราส่วนการป้องกันความเสี่ยงของความสัมพันธ์ของการป้องกันความเสี่ยงดังกล่าวคำนวณจากปริมาณของรายการที่มีการป้องกันความเสี่ยงซึ่งกิจการทำการป้องกันความเสี่ยงจริง และปริมาณของเครื่องมือที่ใช้ป้องกันความเสี่ยงซึ่งกิจการได้ใช้ป้องกันความเสี่ยงจริง

กลุ่มบริษัทบันทึกการป้องกันความเสี่ยงที่เข้าเงื่อนไขของการบัญชีป้องกันความเสี่ยงทุกข้อ ดังนี้

การป้องกันความเสี่ยงในกระแสเงินสด

กลุ่มบริษัทรับรู้ผลกำไรหรือขาดทุนของเครื่องมือที่ใช้ป้องกันความเสี่ยงส่วนที่มีประสิทธิผลเป็นสำรองสำหรับการป้องกันความเสี่ยงในกระแสเงินสดผ่านกำไรขาดทุนเบ็ดเสร็จอื่น และรับรู้ส่วนที่ไม่มีประสิทธิผลเข้าส่วนของกำไรหรือขาดทุนทันที ทั้งนี้ สำรองสำหรับการป้องกันความเสี่ยงในกระแสเงินสดจะมีการปรับปรุงให้เท่ากับค่าสัมบูรณ์ของผลกำไรหรือขาดทุนสะสมของเครื่องมือที่ใช้ป้องกันความเสี่ยง หรือค่าสัมบูรณ์ของการเปลี่ยนแปลงในมูลค่ายุติธรรมสะสมของรายการที่มีการป้องกันความเสี่ยง แล้วแต่มูลค่าใดจะต่ำกว่า

การรับรู้รายการในภายหลังของสำรองสำหรับการป้องกันความเสี่ยงในกระแสเงินสดที่สะสมอยู่ในกำไรขาดทุนเบ็ดเสร็จอื่นขึ้นอยู่กับลักษณะของรายการที่มีการป้องกันความเสี่ยงอ้างอิง กล่าวคือ ในกรณีที่รายการที่มีการป้องกันความเสี่ยงได้รับรู้เป็นรายการที่ไม่ใช่รายการทางการเงินในเวลาต่อมา กิจการจะโอนสำรองที่สะสมอยู่ในส่วนของผู้ถือหุ้นไปเป็นส่วนหนึ่งของราคาทุนเริ่มแรกหรือมูลค่าตามบัญชีของสินทรัพย์หรือหนี้สินที่มีการป้องกันความเสี่ยงนั้น โดยไม่ถือว่าเป็นการปรับปรุงการจัดประเภทรายการใหม่และไม่ต้องรับรู้ในกำไรขาดทุนเบ็ดเสร็จอื่นสำหรับงวด

เมื่อการบัญชีป้องกันความเสี่ยงในกระแสเงินสดได้ยุติลง สำรองสำหรับการป้องกันความเสี่ยงในกระแสเงินสดที่สะสมไว้ในกำไรขาดทุนเบ็ดเสร็จอื่นยังคงต้องอยู่ในส่วนของผู้ถือหุ้นต่อไป หากกิจการคาดว่ากระแสเงินสดในอนาคตที่มีการป้องกันความเสี่ยงนั้นจะยังคงเกิดขึ้นอยู่ มิฉะนั้น สำรองดังกล่าวจะต้องถูกโอนไปยังส่วนของกำไรหรือขาดทุนทันที โดยถือว่าเป็นการปรับปรุงการจัดประเภทรายการใหม่ ทั้งนี้ หลังจากการยุติการบัญชีป้องกันความเสี่ยง กลุ่มบริษัทจะรับรู้สำรองที่ยังคงเหลืออยู่ในส่วนของผู้ถือหุ้นโดยขึ้นอยู่กับลักษณะของรายการอ้างอิงที่กล่าวไปแล้วข้างต้น เมื่อกระแสเงินสดที่มีการป้องกันความเสี่ยงได้เกิดขึ้นจริง

กลุ่มบริษัทกำหนดให้มูลค่าที่แท้จริงของสิทธิเลือก และเครื่องมือทางการเงินที่ไม่รวมส่วนต่างอัตราแลกเปลี่ยนเงินตราต่างประเทศเป็นเครื่องมือที่ใช้ป้องกันความเสี่ยง และบันทึกการเปลี่ยนแปลงของมูลค่ายุติธรรมของมูลค่าตามเวลาของสิทธิเลือก และส่วนต่างอัตราแลกเปลี่ยนเงินตราต่างประเทศของเครื่องมือทางการเงินที่เกี่ยวข้องกับรายการที่มีการป้องกันความเสี่ยงเป็นต้นทุนในการป้องกันความเสี่ยงซึ่งรับรู้ในกำไรขาดทุนเบ็ดเสร็จอื่น ทั้งนี้ ยอดสะสมของรายการดังกล่าวจะแสดงไว้เป็นสำรองสำหรับต้นทุนในการป้องกันความเสี่ยงในส่วนของผู้ถือหุ้น

เนื่องจากรายการที่มีการป้องกันความเสี่ยงนั้นมีความสัมพันธ์กับธุรกรรมและเป็นรายการที่มีการป้องกันความเสี่ยงที่ไม่ใช่รายการทางการเงิน กลุ่มบริษัทจะโอนสำรองสำหรับต้นทุนในการป้องกันความเสี่ยงที่สะสมไว้ออกจากส่วนของผู้ถือหุ้นและรับรู้เป็นส่วนหนึ่งของมูลค่าตามบัญชีเริ่มแรกของรายการที่ไม่ใช่รายการทางการเงิน นอกจากนี้ หากกลุ่มบริษัทคาดว่าจะไม่ได้รับคืนผลขาดทุนสะสมของสำรองสำหรับต้นทุนในการป้องกันความเสี่ยงเป็นบางส่วนหรือทั้งหมดในอนาคต สำรองดังกล่าวจะถูกโอนไปยังส่วนของกำไรหรือขาดทุนทันที

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

2.       ลูกหนี้การค้าและลูกหนี้หมุนเวียนอื่น

ลูกหนี้การค้าและลูกหนี้หมุนเวียนอื่น ณ วันที่ 30 กันยายน 2568 และ 31 ธันวาคม 2567 ประกอบด้วยรายการดังต่อไปนี้

ยอดคงเหลือของลูกหนี้การค้า ณ วันที่ 30 กันยายน 2568 และ 31 ธันวาคม 2567 แยกตามอายุหนี้ที่ค้างชำระได้ดังนี้

3.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ทั้งนี้ในงวดปัจจุบันไม่มีการเปลี่ยนแปลงที่มีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกัน

รายการธุรกิจที่สำคัญสามารถสรุปได้ดังนี้

ยอดคงค้างของรายการข้างต้น ณ วันที่ 30 กันยายน 2568 และ 31 ธันวาคม 2567 ได้แสดงแยกต่างหากใน   งบฐานะการเงินซึ่งมีรายละเอียดดังนี้

รายการเคลื่อนไหวของเงินให้กู้ยืมและเงินกู้ยืมกับบริษัทย่อยระหว่างงวดสามารถสรุปได้ดังนี้

(หน่วย: พันบาท)

เงินให้กู้ยืมระยะสั้นและระยะยาวแก่บริษัทย่อย และเงินกู้ยืมระยะสั้นจากบริษัทย่อย

บริษัทฯ ได้ทำสัญญาให้กู้ยืมเงินระยะสั้นและระยะยาวระยะเวลา 3 - 8 ปีแก่บริษัทย่อย โดยคิดดอกเบี้ยสำหรับเงินให้กู้ยืมในอัตราดอกเบี้ย MLR ลบอัตราคงที่ต่อปี SOFR บวกอัตราคงที่ต่อปี และอัตราคงที่ตามที่ระบุในสัญญา ซึ่งมีกำหนดชำระดอกเบี้ยเป็นรายเดือนและมีกำหนดชำระคืนเงินต้นตามที่ระบุไว้ในสัญญา

บริษัทฯ ได้ทำสัญญาเงินกู้ยืมระยะสั้นกับบริษัทย่อย โดยมีอัตราดอกเบี้ยเงินกู้ยืมระยะสั้นในอัตราเงินฝากประจำ ซึ่งมีกำหนดชำระดอกเบี้ยเป็นรายเดือนและมีกำหนดชำระคืนเงินต้นตามที่ระบุไว้ในสัญญา

ภาระค้ำประกันกับบริษัทย่อย

ณ วันที่ 30 กันยายน 2568 บริษัทฯ ได้ค้ำประกันเงินเบิกเกินบัญชีจำนวนเงิน 2 ล้านเหรียญสหรัฐฯ (31 ธันวาคม 2567: 2 ล้านเหรียญสหรัฐฯ) ให้กับบริษัทย่อยในต่างประเทศ

ค่าตอบแทนกรรมการและผู้บริหาร

ในระหว่างงวด กลุ่มบริษัทมีค่าตอบแทนให้แก่กรรมการและผู้บริหาร ดังต่อไปนี้

นอกเหนือจากผลประโยชน์ระยะสั้นแล้ว ผู้บริหารจะได้รับสวัสดิการรักษาพยาบาลตามระเบียบของ       บริษัทฯ ที่ได้วางไว้ เช่นเดียวกับพนักงานทั่วไปของบริษัทฯ กรรมการจากภายนอกที่ไม่มีสถานะเป็นพนักงาน/ผู้บริหารตามสัญญาจ้างของบริษัทฯ จะได้รับวงเงินค่ารักษาพยาบาลจำนวน 3 ล้านบาทต่อคน   ต่อปี เพื่อใช้สำหรับการรักษาพยาบาลเฉพาะในโรงพยาบาลกรุงเทพและโรงพยาบาลในเครือ

4.	สินทรัพย์ทางการเงินไม่หมุนเวียนอื่น

ยอดคงเหลือของสินทรัพย์ทางการเงินไม่หมุนเวียนอื่น ณ วันที่ 30 กันยายน 2568 และ 31 ธันวาคม 2567 ประกอบด้วยรายการดังต่อไปนี้

5.	เงินลงทุนในบริษัทร่วม

รายละเอียดของส่วนแบ่งกำไรจากเงินลงทุนในบริษัทร่วม

6.	เงินลงทุนในบริษัทย่อย

ในระหว่างงวด มีการเปลี่ยนแปลงของเงินลงทุนในบริษัทย่อย ดังนี้

7.	ที่ดิน อาคาร และอุปกรณ์

การเปลี่ยนแปลงของบัญชีที่ดิน อาคาร และอุปกรณ์สำหรับงวดเก้าเดือนสิ้นสุดวันที่ 30 กันยายน 2568 สรุปได้ดังนี้

(หน่วย: พันบาท)

8.	สินทรัพย์สิทธิการใช้

การเปลี่ยนแปลงของบัญชีสินทรัพย์สิทธิการใช้สำหรับงวดเก้าเดือนสิ้นสุดวันที่ 30 กันยายน 2568 สรุปได้ดังนี้

(หน่วย: พันบาท)

9.	เงินกู้ยืมระยะสั้นจากสถาบันการเงิน

9.1 	เงินกู้ยืมระยะสั้นจากสถาบันการเงิน

ณ วันที่ 30 กันยายน 2568 บริษัทฯ มีเงินกู้ยืมระยะสั้นจากสถาบันการเงินในรูปตั๋วสัญญาใช้เงินเป็นจำนวนเงินรวมทั้งสิ้น 4,750 ล้านบาท โดยคิดดอกเบี้ยในอัตราคงที่และมีกำหนดชำระดอกเบี้ยตามเงื่อนไขที่กำหนดในสัญญา

ณ วันที่ 31 ธันวาคม 2567 บริษัทฯ มีเงินกู้ยืมระยะสั้นจากสถาบันการเงินในรูปตั๋วสัญญาใช้เงินเป็นจำนวนเงินรวมทั้งสิ้น 2,500 ล้านบาท โดยคิดดอกเบี้ยในอัตราคงที่และมีกำหนดชำระดอกเบี้ยตามเงื่อนไขที่กำหนดในสัญญา เงินกู้ยืมระยะสั้นดังกล่าวครบกำหนดเมื่อทวงถาม ซึ่งบริษัทฯ ได้ชำระแล้วทั้งจำนวนในเดือนมกราคม 2568

9.2   วงเงินสินเชื่อที่ยังไม่เบิกใช้

ณ วันที่ 30 กันยายน 2568 วงเงินสินเชื่อกับสถาบันการเงินซึ่งยังมิได้เบิกใช้ มีดังนี้

10.	เงินกู้ยืมระยะยาวจากสถาบันการเงิน

(หน่วย: พันบาท)

สัญญาเงินกู้ยืมระยะยาวของบริษัทฯ ได้ระบุข้อปฏิบัติบางประการที่บริษัทฯ ต้องปฏิบัติตาม เช่น              การดำรงอัตราส่วนทางการเงิน เป็นต้น

11.	หุ้นกู้

การเปลี่ยนแปลงของบัญชีหุ้นกู้สุทธิจากค่าใช้จ่ายในการออกหุ้นกู้และตัดจำหน่ายสำหรับงวดเก้าเดือน  สิ้นสุดวันที่ 30 กันยายน 2568 มีรายละเอียดดังนี้

(หน่วย: พันบาท)

บริษัทฯ เข้าทำสัญญาแลกเปลี่ยนอัตราดอกเบี้ยสำหรับหุ้นกู้ BDMS256A กับสถาบันการเงินแห่งหนึ่ง    โดยเปลี่ยนอัตราดอกเบี้ยจากอัตราดอกเบี้ยคงที่ต่อปี เป็นด้วยอัตราดอกเบี้ยลอยตัวบวกอัตราคงที่ต่อปี ซึ่งหุ้นกู้ดังกล่าวครบกำหนดไถ่ถอนในเดือนมิถุนายน 2568

หุ้นกู้มีข้อปฏิบัติบางประการที่บริษัทฯ ต้องปฏิบัติตาม เช่น การดำรงอัตราส่วนทางการเงิน การจ่ายปันผล           การจำหน่ายจ่ายโอนทรัพย์สิน เป็นต้น

12.  หนี้สินทางการเงินไม่หมุนเวียนอื่น

(หน่วย: พันบาท)

13. 	เงินปันผลจ่าย

14.   ภาษีเงินได้

กลุ่มบริษัทอยู่ภายใต้ขอบเขตของกฎการคำนวณภาษีเงินได้เสาหลักที่สอง (Pillar Two) ที่เผยแพร่โดยองค์การเพื่อความร่วมมือทางเศรษฐกิจและการพัฒนา (The Organization for Economic Cooperation and Development (OECD)) กลุ่มบริษัทได้ถือปฏิบัติตามข้อยกเว้นที่กำหนดให้กิจการไม่ต้องรับรู้และไม่เปิดเผยข้อมูลเกี่ยวกับสินทรัพย์และหนี้สินภาษีเงินได้รอการตัดบัญชีที่เกี่ยวข้องกับภาษีเงินได้เสาหลักที่สองตามที่ระบุในมาตรฐานการบัญชีฉบับที่ 12 เรื่องภาษีเงินได้

ผลกระทบของกฎ Pillar Two ดังกล่าวไม่มีสาระสำคัญต่องบการเงินของกลุ่มบริษัทสำหรับงวดสามเดือนและเก้าเดือนสิ้นสุดวันที่ 30 กันยายน 2568

15.   กำไรต่อหุ้น

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

16.	ภาระผูกพันและหนี้สินที่อาจเกิดขึ้น

*กลุ่มบริษัทมีการทำสัญญาที่มีอนุพันธ์แฝงตามที่ได้เปิดเผยในหมายเหตุประกอบงบการเงินระหว่างกาลข้อ 18.1

หนี้สินที่อาจเกิดขึ้น

ณ วันที่ 30 กันยายน 2568 หนังสือค้ำประกันที่ออกโดยธนาคารในนามของกลุ่มบริษัท เหลืออยู่เป็นจำนวน 605 ล้านบาท และเฉพาะของบริษัทฯ 54 ล้านบาท ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจ เช่น ค่าใช้จ่ายสาธารณูปโภคและการปฏิบัติตามสัญญา

17.     ข้อมูลทางการเงินจำแนกตามส่วนงาน

ส่วนงานดำเนินงานที่นำเสนอนี้สอดคล้องกับรายงานภายในของกลุ่มบริษัทที่จัดทำให้กับผู้มีอำนาจตัดสินใจสูงสุดด้านการดำเนินงาน และได้รับการสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงาน ทั้งนี้ผู้มีอำนาจตัดสินใจสูงสุดด้านการดำเนินงาน คือ คณะกรรมการบริหาร

กลุ่มบริษัทดำเนินกิจการในส่วนงานดำเนินงานสองส่วนงาน คือ ธุรกิจโรงพยาบาลและธุรกิจอื่นที่ประกอบกิจการที่ให้การสนับสนุนด้านการแพทย์ ได้แก่ ธุรกิจห้องปฏิบัติการทางการแพทย์ ธุรกิจผลิตและจำหน่ายยา/ เครื่องมือแพทย์/ น้ำเกลือ ธุรกิจร้านขายยาและเวชภัณฑ์ ให้บริการจัดการและบริหารทรัพย์สินที่เกี่ยวข้องในธุรกิจรักษาพยาบาล บริการทางด้านบัญชี บริการด้านเทคโนโลยีและสารสนเทศ บริการจัดฝึกอบรม และนายหน้าประกัน ซึ่งส่วนงานดำเนินงานทั้งสองส่วนนี้มีลักษณะเชิงเศรษฐกิจที่คล้ายคลึงกัน กล่าวคือ กลุ่มลูกค้าส่วนใหญ่ของส่วนงานต่าง ๆ เป็นกลุ่มเดียวกัน วิธีการให้บริการและการบริหารจัดการของส่วนงานต่าง ๆ มีความใกล้เคียงกัน

นอกจากนี้ กลุ่มบริษัทดำเนินกิจการภายใต้เขตภูมิศาสตร์ทั้งในประเทศไทยและต่างประเทศ

เนื่องจากส่วนงานธุรกิจโรงพยาบาลเป็นส่วนงานหลักของกลุ่มบริษัทและมีข้อมูลของส่วนงานดำเนินงาน    ซึ่งพิจารณาจากเกณฑ์เชิงปริมาณมีสัดส่วนเกินกว่าร้อยละ 90 ของส่วนงานทั้งหมดทั้งส่วนงานดำเนินงานและส่วนงานภูมิศาสตร์ ดังนั้น รายได้ กำไรจากการดำเนินงาน และสินทรัพย์ทั้งหมดที่แสดงอยู่ในงบการเงิน จึงถือเป็นการรายงานตามส่วนงานดำเนินงานและภูมิศาสตร์แล้ว

กลุ่มบริษัทไม่มีรายได้จากลูกค้ารายใดที่มีมูลค่าเท่ากับหรือมากกว่าร้อยละ 10 ของรายได้ของกิจการสำหรับงวดสามเดือนและเก้าเดือนสิ้นสุดวันที่ 30 กันยายน 2568 และ 2567

18.		เครื่องมือทางการเงิน

18.1  ตราสารอนุพันธ์ และการบัญชีป้องกันความเสี่ยง

ตราสารอนุพันธ์ที่กำหนดให้เป็นเครื่องมือที่ใช้ป้องกันความเสี่ยง

การป้องกันความเสี่ยงในกระแสเงินสด

ความเสี่ยงจากอัตราแลกเปลี่ยน

กลุ่มบริษัทกำหนดให้สัญญาซื้อเงินตราต่างประเทศล่วงหน้าและอนุพันธ์แฝงจากสัญญาซื้อสินทรัพย์เป็นเครื่องมือที่ใช้ป้องกันความเสี่ยงในกระแสเงินสดของรายการซื้อสินทรัพย์ในสกุลเงินเยนญี่ปุ่นและ           ยูโร โดยเข้าทำสัญญาดังกล่าวในช่วงเวลาที่สอดคล้องกับความเสี่ยงจากอัตราแลกเปลี่ยนเงินตราต่างประเทศของรายการอ้างอิง

รายละเอียดของการป้องกันความเสี่ยงที่ใช้ในการป้องกันความเสี่ยงในกระแสเงินสด ณ วันที่ 30 กันยายน 2568 มีดังนี้

สัญญาซื้อเงินตราต่างประเทศล่วงหน้า

อนุพันธ์แฝง

## 18.2	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

18.3	ลำดับชั้นของมูลค่ายุติธรรม

ณ วันที่ 30 กันยายน 2568 กลุ่มบริษัทมีสินทรัพย์และหนี้สินทางการเงินที่วัดมูลค่าด้วยมูลค่ายุติธรรมโดยแยกแสดงตามลำดับชั้นของมูลค่ายุติธรรม ดังนี้

19.	การอนุมัติงบการเงิน

งบการเงินระหว่างกาลนี้ได้รับอนุมัติให้ออกโดยกรรมการผู้รับมอบอำนาจของบริษัทฯ ในวันที่                12 พฤศจิกายน 2568

|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

| ลูกหนี้การค้า - กิจการที่เกี่ยวข้องกัน | 7,276 | 4,843 | 36,091 | 34,506 |

| ลูกหนี้การค้า - กิจการที่ไม่เกี่ยวข้องกัน - สุทธิ | 11,111,602 | 11,606,479 | 2,148,106 | 2,238,418 |

| ลูกหนี้หมุนเวียนอื่น - กิจการที่เกี่ยวข้องกัน | 1,240 | 1,306 | 235,849 | 278,606 |

| ลูกหนี้หมุนเวียนอื่น - กิจการที่ไม่เกี่ยวข้องกัน - สุทธิ | 414,165 | 293,841 | 40,634 | 31,320 |

| รวมลูกหนี้การค้าและลูกหนี้หมุนเวียนอื่น - สุทธิ | 11,534,283 | 11,906,469 | 2,460,680 | 2,582,850 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

| กิจการที่เกี่ยวข้องกัน |  |  |  |  |

| ยังไม่ถึงกำหนดชำระ | 5,905 | 3,542 | 24,368 | 23,680 |

| ไม่เกิน 3 เดือน | 1,371 | 1,301 | 10,651 | 10,781 |

| 3 ถึง 6 เดือน | - | - | 790 | 31 |

| 6 ถึง 12 เดือน | - | - | 282 | 14 |

| รวมลูกหนี้การค้า - กิจการที่เกี่ยวข้องกัน | 7,276 | 4,843 | 36,091 | 34,506 |

| กิจการที่ไม่เกี่ยวข้องกัน |  |  |  |  |

| ยังไม่ถึงกำหนดชำระ | 6,508,820 | 6,051,791 | 994,193 | 840,361 |

| ไม่เกิน 3 เดือน | 3,190,478 | 3,907,952 | 788,985 | 824,965 |

| 3 ถึง 6 เดือน | 843,408 | 862,512 | 251,818 | 235,741 |

| 6 ถึง 12 เดือน | 418,199 | 651,973 | 43,115 | 292,776 |

| มากกว่า 12 เดือนขึ้นไป | 661,450 | 626,445 | 204,728 | 172,305 |

| รวมลูกหนี้การค้า - กิจการที่ไม่เกี่ยวข้องกัน | 11,622,355 | 12,100,673 | 2,282,839 | 2,366,148 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (510,753) | (494,194) | (134,733) | (127,730) |

| รวมลูกหนี้การค้า - กิจการที่ไม่เกี่ยวข้องกัน - สุทธิ | 11,111,602 | 11,606,479 | 2,148,106 | 2,238,418 |

| รวมลูกหนี้การค้า - สุทธิ | 11,118,878 | 11,611,322 | 2,184,197 | 2,272,924 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2568 | 2567 | 2568 | 2567 |

| บริษัทร่วม |  |  |  |  |

| รายได้จากการจำหน่ายสินค้าและรายได้อื่น | 0.3 | 0.3 | - | - |

| ต้นทุนสินค้าและบริการ | 20.1 | 12.1 | 0.6 | 1.1 |

|  |  |  |  |  |

| บริษัทย่อย |  |  |  |  |

| รายได้ค่ารักษาพยาบาลและวิเคราะห์แลป | - | - | 51.6 | 49.8 |

| รายได้ค่าที่ปรึกษาและบริหารงาน | - | - | 324.9 | 347.5 |

| รายได้ทางการเงิน | - | - | 20.9 | 23.3 |

| รายได้อื่น | - | - | 37.4 | 45.6 |

| ต้นทุนสินค้าและบริการ | - | - | 278.5 | 273.5 |

| ค่าใช้จ่ายที่ปรึกษาและบริหารงาน | - | - | 75.0 | 68.8 |

| ค่าใช้จ่ายอื่น | - | - | 29.3 | 20.3 |

| ต้นทุนทางการเงิน | - | - | 31.1 | 58.5 |

|  |  |  |  |  |

| บุคคลหรือกิจการที่เกี่ยวข้องกัน |  |  |  |  |

| รายได้ค่ารักษาพยาบาลและวิเคราะห์แลป | 11.6 | 10.3 | 1.4 | 1.4 |

| เงินปันผลรับ | 18.7 | 19.9 | 18.7 | 19.9 |

| รายได้อื่น | 6.5 | 5.4 | 4.1 | 3.9 |

| ต้นทุนสินค้าและบริการ | 50.3 | 44.3 | 39.9 | 39.4 |

| ค่าใช้จ่ายที่ปรึกษาและบริหารงาน | 0.8 | 0.8 | - | - |

| ค่าใช้จ่ายอื่น | 42.5 | 51.7 | 23.4 | 37.1 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2568 | 2567 | 2568 | 2567 |

| บริษัทร่วม |  |  |  |  |

| รายได้ค่ารักษาพยาบาลและวิเคราะห์แลป | 0.1 | 0.1 | - | - |

| รายได้จากการจำหน่ายสินค้าและรายได้อื่น | 1.5 | 1.1 | - | - |

| ต้นทุนสินค้าและบริการ | 46.3 | 22.5 | 4.4 | 2.1 |

|  |  |  |  |  |

| บริษัทย่อย |  |  |  |  |

| รายได้ค่ารักษาพยาบาลและวิเคราะห์แลป | - | - | 157.9 | 142.9 |

| รายได้ค่าที่ปรึกษาและบริหารงาน | - | - | 970.4 | 1,000.3 |

| รายได้ทางการเงิน | - | - | 69.5 | 69.0 |

| เงินปันผลรับ | - | - | 9,909.8 | 10,528.9 |

| รายได้อื่น | - | - | 151.2 | 135.2 |

| ต้นทุนสินค้าและบริการ | - | - | 794.4 | 725.0 |

| ค่าใช้จ่ายที่ปรึกษาและบริหารงาน | - | - | 222.1 | 202.4 |

| ค่าใช้จ่ายอื่น | - | - | 73.7 | 58.5 |

| ต้นทุนทางการเงิน | - | - | 123.8 | 188.7 |

|  |  |  |  |  |

| บุคคลหรือกิจการที่เกี่ยวข้องกัน |  |  |  |  |

| รายได้ค่ารักษาพยาบาลและวิเคราะห์แลป | 32.0 | 27.4 | 3.9 | 4.8 |

| เงินปันผลรับ | 50.4 | 47.0 | 50.4 | 47.0 |

| รายได้อื่น | 19.0 | 15.2 | 11.9 | 11.6 |

| ต้นทุนสินค้าและบริการ | 141.4 | 126.5 | 111.9 | 110.3 |

| ค่าใช้จ่ายที่ปรึกษาและบริหารงาน | 2.3 | 2.3 | - | - |

| ค่าใช้จ่ายอื่น | 113.4 | 159.1 | 68.1 | 122.9 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน2568 | 31 ธันวาคม 2567 | 30 กันยายน2568 | 31 ธันวาคม 2567 |

| ลูกหนี้การค้า - กิจการที่เกี่ยวข้องกัน  (หมายเหตุ 2) |  |  |  |  |

| บริษัทร่วม | 77 | 314 | - | - |

| บริษัทย่อย | - | - | 35,318 | 33,079 |

| บริษัทที่เกี่ยวข้องกัน | 7,199 | 4,529 | 773 | 1,427 |

| รวมลูกหนี้การค้า - กิจการที่เกี่ยวข้องกัน | 7,276 | 4,843 | 36,091 | 34,506 |

|  |  |  |  |  |

| ลูกหนี้หมุนเวียนอื่น - กิจการที่เกี่ยวข้องกัน (หมายเหตุ 2) |  |  |  |  |

| รายได้ค่าที่ปรึกษาและบริหารงานค้างรับ |  |  |  |  |

| บริษัทย่อย | - | - | 117,830 | 118,042 |

| รวม | - | - | 117,830 | 118,042 |

|  |  |  |  |  |

| ดอกเบี้ยค้างรับและอื่น ๆ |  |  |  |  |

| บริษัทย่อย | - | - | 116,951 | 159,436 |

| บริษัทที่เกี่ยวข้องกัน | 1,240 | 1,306 | 1,068 | 1,128 |

| รวม | 1,240 | 1,306 | 118,019 | 160,564 |

| รวมลูกหนี้หมุนเวียนอื่น - กิจการที่เกี่ยวข้องกัน | 1,240 | 1,306 | 235,849 | 278,606 |

|  |  |  |  |  |

| สินทรัพย์ไม่หมุนเวียนอื่น - กิจการที่เกี่ยวข้องกัน |  |  |  |  |

| บริษัทย่อย | - | - | 7,576 | 7,576 |

| บริษัทที่เกี่ยวข้องกัน | 4,704 | 4,913 | - | - |

| รวมสินทรัพย์ไม่หมุนเวียนอื่น - กิจการที่เกี่ยวข้องกัน | 4,704 | 4,913 | 7,576 | 7,576 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน2568 | 31 ธันวาคม 2567 | 30 กันยายน2568 | 31 ธันวาคม 2567 |

| เจ้าหนี้การค้า - กิจการที่เกี่ยวข้องกัน |  |  |  |  |

| บริษัทร่วม | 16,654 | 10,487 | 191 | 1,460 |

| บริษัทย่อย | - | - | 93,599 | 104,238 |

| บริษัทที่เกี่ยวข้องกัน | 16,241 | 16,757 | 10,803 | 9,904 |

| รวมเจ้าหนี้การค้า - กิจการที่เกี่ยวข้องกัน | 32,895 | 27,244 | 104,593 | 115,602 |

|  |  |  |  |  |

| เจ้าหนี้หมุนเวียนอื่น - กิจการที่เกี่ยวข้องกัน |  |  |  |  |

| บริษัทย่อย | - | - | 111,753 | 101,534 |

| บริษัทที่เกี่ยวข้องกัน | 7,938 | 22,523 | 7,446 | 26,510 |

| รวมเจ้าหนี้หมุนเวียนอื่น - กิจการที่เกี่ยวข้องกัน | 7,938 | 22,523 | 119,199 | 128,044 |

|  |  |  |  |  |

| ดอกเบี้ยค้างจ่าย - กิจการที่เกี่ยวข้องกัน |  |  |  |  |

| บริษัทย่อย | - | - | 10,177 | 18,853 |

| รวมดอกเบี้ยค้างจ่าย - กิจการที่เกี่ยวข้องกัน | - | - | 10,177 | 18,853 |

|  |  |  |  |  |

| หนี้สินตามสัญญาเช่า - กิจการที่เกี่ยวข้องกัน |  |  |  |  |

| บริษัทย่อย | - | - | 53,213 | 141,016 |

| บริษัทที่เกี่ยวข้องกัน | 32,834 | 41,482 | 1,889 | 3,808 |

| รวมหนี้สินตามสัญญาเช่า - กิจการที่เกี่ยวข้องกัน | 32,834 | 41,482 | 55,102 | 144,824 |

|  |  |  |  |  |

| หนี้สินไม่หมุนเวียนอื่น - กิจการที่เกี่ยวข้องกัน |  |  |  |  |

| บริษัทย่อย | - | - | 16,258 | 15,390 |

| บริษัทที่เกี่ยวข้องกัน | 1,174 | 1,224 | 1,174 | 1,224 |

| รวมหนี้สินไม่หมุนเวียนอื่น - กิจการที่เกี่ยวข้องกัน | 1,174 | 1,224 | 17,432 | 16,614 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | 31 ธันวาคม2567 | เพิ่มขึ้น | ลดลง | 30 กันยายน2568 |

|  |  |  |  |  |

| เงินให้กู้ยืมระยะสั้นแก่บริษัทย่อย | 1,960,408 | 227,270 | (415,367) | 1,772,311 |

| เงินให้กู้ยืมระยะยาวแก่บริษัทย่อย | 327,000 | - | (147,000) | 180,000 |

| เงินกู้ยืมระยะสั้นจากบริษัทย่อย | 21,301,031 | 2,189,720 | (3,303,064) | 20,187,687 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2568 | 2567 | 2568 | 2567 |

| ผลประโยชน์ระยะสั้น | 57.2 | 40.2 | 47.3 | 39.5 |

| ผลประโยชน์หลังออกจากงาน | 1.4 | 0.4 | 1.4 | 0.4 |

| รวม | 58.6 | 40.6 | 48.7 | 39.9 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2568 | 2567 | 2568 | 2567 |

| ผลประโยชน์ระยะสั้น | 248.0 | 228.3 | 216.8 | 195.0 |

| ผลประโยชน์หลังออกจากงาน | 4.1 | 1.2 | 4.1 | 1.2 |

| รวม | 252.1 | 229.5 | 220.9 | 196.2 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

| เงินลงทุนในตราสารทุน (วัดมูลค่ายุติธรรมผ่านกำไรขาดทุนเบ็ดเสร็จอื่น) |  |  |  |  |

| -	ตราสารทุนที่อยู่ในความต้องการของตลาด | 738,144 | 875,675 | 738,144 | 875,675 |

| -	ตราสารทุนที่ไม่อยู่ในความต้องการของตลาด | 763,346 | 391,242 | 39,051 | 39,051 |

| เงินลงทุนในตราสารหนี้ |  |  |  |  |

| -	วัดมูลค่าด้วยราคาทุนตัดจำหน่าย | 88,669 | 88,985 | - | - |

| -	วัดมูลค่ายุติธรรมผ่านกำไรหรือขาดทุน | 36,820 | 36,820 | - | - |

| สินทรัพย์ตราสารอนุพันธ์ |  |  |  |  |

| สัญญาแลกเปลี่ยนอัตราดอกเบี้ย | - | 7,256 | - | 7,256 |

| รวม | 1,626,979 | 1,399,978 | 777,195 | 921,982 |

| หัก: ส่วนที่ถึงกำหนดภายในหนึ่งปี |  |  |  |  |

| เงินลงทุนในตราสารหนี้ | (22,998) | (17,997) | - | - |

| สินทรัพย์ตราสารอนุพันธ์ | - | (7,256) | - | (7,256) |

| รวม | (22,998) | (25,253) | - | (7,256) |

| รวมสินทรัพย์ทางการเงินไม่หมุนเวียนอื่น | 1,603,981 | 1,374,725 | 777,195 | 914,726 |



|  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม |

|  | สำหรับงวดเก้าเดือนสิ้นสุดวันที่ | สำหรับงวดเก้าเดือนสิ้นสุดวันที่ |

|  | 30 กันยายน 2568 | 30 กันยายน 2567 |

| บริษัทร่วมที่ถือหุ้นโดยบริษัทฯ |  |  |

| บริษัท อุดรพัฒนา (1994) จำกัด (ถือหุ้นโดยบริษัทฯ ร้อยละ 15.26 ถือหุ้นทางอ้อมโดยบริษัทย่อยร้อยละ 9.86) | 2,504 | 3,320 |

|  |  |  |

| บริษัทร่วมที่ถือหุ้นโดยบริษัทย่อย |  |  |

| บริษัท เยเนอรัล ฮอสปิตอล โปรดัคส์ จำกัด (มหาชน) | 56,264 | 47,500 |

| รวม | 58,768 | 50,820 |



| ชื่อบริษัท | เงินลงทุนเพิ่มเติม (ล้านบาท) | อัตราร้อยละของการถือหุ้น โดยกลุ่มบริษัท | อัตราร้อยละของการถือหุ้น โดยกลุ่มบริษัท |

| ชื่อบริษัท | เงินลงทุนเพิ่มเติม (ล้านบาท) | 30 กันยายน 2568 | 31 ธันวาคม 2567 |

| ถือหุ้นโดยบริษัท |  |  |  |

| บริษัท โรงพยาบาลกรุงเทพเขาใหญ่ จำกัด | 730.0 | 100.00 | 100.00 |

| BDMS Arabia Ltd. | 6.0 | 100.00 | 100.00 |

| บริษัท ประสิทธิ์พัฒนา จำกัด (มหาชน) | 0.8 | 98.63 | 98.63 |

|  |  |  |  |

| ถือหุ้นโดยบริษัทย่อย |  |  |  |

| บริษัท สมวรรธน์ เฮลท์ จำกัด | 40.0 | 78.35 | 78.35 |

| บริษัท โรงพยาบาลพญาไทศรีราชา จำกัด (มหาชน) | 22.0 | 78.10 | 77.85 |

| บริษัท สมิติเวช ศรีราชา จำกัด | 10.0 | 70.16 | 69.83 |



|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2567 | 93,849,030 | 13,542,022 |

| ซื้อเพิ่ม | 7,273,894 | 778,388 |

| ดอกเบี้ยจ่ายที่ถือเป็นต้นทุน | 39,890 | - |

| โอนออก | (526,136) | (460,503) |

| จำหน่ายและตัดจำหน่าย | (409,379) | (4,071) |

| ค่าเสื่อมราคาสำหรับงวด | (4,342,509) | (659,291) |

| ผลต่างจากการแปลงค่างบการเงิน | (77,252) | - |

| มูลค่าสุทธิตามบัญชี ณ วันที่ 30 กันยายน 2568 | 95,807,538 | 13,196,545 |



|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2567 | 10,198,811 | 760,489 |

| เพิ่มขึ้น | 99,507 | 2,747 |

| การเปลี่ยนแปลงสัญญาเช่า | 91,119 | (14,563) |

| โอนออก | (80,400) | - |

| ลดลง | (8,297) | - |

| ค่าเสื่อมราคาสำหรับงวด | (337,753) | (167,001) |

| ผลต่างจากการแปลงค่างบการเงิน | (295) | - |

| มูลค่าสุทธิตามบัญชี ณ วันที่ 30 กันยายน 2568 | 9,962,692 | 581,672 |



|  | งบการเงินรวม | งบการเงินเฉพาะกิจการ |

| สกุลเงินบาท | 14,623 ล้านบาท | 14,327 ล้านบาท |

| สกุลเงินเหรียญสหรัฐฯ | 2 ล้านเหรียญสหรัฐฯ | - |



|  | งบการเงินรวม/งบการเงินเฉพาะกิจการ |

| ยอดคงเหลือ ณ วันที่ 31 ธันวาคม 2567 และ 30 กันยายน 2568 | 3,000,000 |



|  | งบการเงินรวม/งบการเงินเฉพาะกิจการ |

| ยอดคงเหลือ ณ วันที่ 31 ธันวาคม 2567 | 4,999,334 |

| ตัดจำหน่ายค่าใช้จ่ายในการออกหุ้นกู้ระหว่างงวด | 398 |

| หัก: ไถ่ถอนหุ้นกู้ระหว่างงวด | (2,000,000) |

| ยอดคงเหลือ ณ วันที่ 30 กันยายน 2568 | 2,999,732 |

| หัก: ส่วนที่ถึงกำหนดชำระภายในหนึ่งปี | (2,999,732) |

| หุ้นกู้ | - |



|  | งบการเงินรวม/                       งบการเงินเฉพาะกิจการ | งบการเงินรวม/                       งบการเงินเฉพาะกิจการ |

|  | 30 กันยายน 2568 | 31 ธันวาคม 2567 |

| หนี้สินตราสารอนุพันธ์ - อนุพันธ์แฝง | 26,789 | - |

| หนี้สินตราสารอนุพันธ์ - สัญญาซื้อเงินตราต่างประเทศล่วงหน้า | 88,626 | - |

| รวมหนี้สินทางการเงินไม่หมุนเวียนอื่น | 115,415 | - |



| เงินปันผล | อนุมัติโดย | เงินปันผลจ่าย | เงินปันผลจ่าย ต่อหุ้น |

|  |  | (ล้านบาท) | (บาท) |

| เงินปันผลประจำปี 2566 | ที่ประชุมสามัญผู้ถือหุ้น  เมื่อวันที่ 5 เมษายน 2567 | 5,561 | 0.35 |

| เงินปันผลระหว่างกาลปี 2567 | ที่ประชุมคณะกรรมการบริษัทฯ เมื่อวันที่ 28 สิงหาคม 2567 | 5,561 | 0.35 |

| รวมเงินปันผลในระหว่างงวดเก้าเดือนสิ้นสุดวันที่ 30 กันยายน 2567 | รวมเงินปันผลในระหว่างงวดเก้าเดือนสิ้นสุดวันที่ 30 กันยายน 2567 | 11,122 | 0.70 |

|  |  |  |  |

| เงินปันผลประจำปี 2567 | ที่ประชุมสามัญผู้ถือหุ้น  เมื่อวันที่ 10 เมษายน 2568 | 6,357 | 0.40 |

| เงินปันผลระหว่างกาลปี 2568 | ที่ประชุมคณะกรรมการบริษัทฯ เมื่อวันที่ 27 สิงหาคม 2568 | 5,561 | 0.35 |

| รวมเงินปันผลในระหว่างงวดเก้าเดือนสิ้นสุดวันที่ 30 กันยายน 2568 | รวมเงินปันผลในระหว่างงวดเก้าเดือนสิ้นสุดวันที่ 30 กันยายน 2568 | 11,918 | 0.75 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ณ วันที่ 30 กันยายน 2568 | ณ วันที่ 30 กันยายน 2568 | ณ วันที่ 30 กันยายน 2568 | ณ วันที่ 30 กันยายน 2568 | ณ วันที่ 30 กันยายน 2568 |

|  | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | ภายใน 1 ปี | 1 ถึง 5 ปี | มากกว่า 5 ปี | ภายใน 1 ปี | 1 ถึง 5 ปี |

| ภาระผูกพันตามสัญญา |  |  |  |  |  |

| -	สัญญาเช่าที่ดินและอาคาร | 2 | 1 | - | - | - |

| -	สัญญาเช่าอุปกรณ์สำนักงานและบริการอื่น | 596 | 353 | 44 | 114 | 49 |

| -	สัญญาเพื่อซ่อมบำรุงเครื่องมือทางการแพทย์ | 425 | 111 | 18 | - | - |

| -	สัญญาซื้อและสัญญาค่าก่อสร้าง* | 1,772 | 1,608 | - | 714 | 1,516 |

| รวม | 2,795 | 2,073 | 62 | 828 | 1,565 |



| (หน่วย: ล้านบาท) | (หน่วย: ล้านบาท) |

|  | งบการเงินรวม/            งบการเงิน            เฉพาะกิจการ |

| มูลค่าตามบัญชีของเครื่องมือที่ใช้ป้องกันความเสี่ยง | (88.6) |

| จำนวนเงินตามสัญญา | 1,201 |

| อัตราแลกเปลี่ยนเฉลี่ยล่วงหน้า (บาท/เยนญี่ปุ่น) | 0.237 |

| อัตราส่วนการป้องกันความเสี่ยง | 1:1 |

| วันครบกำหนดอายุสัญญา | 2570 - 2572 |



| (หน่วย: ล้านบาท) | (หน่วย: ล้านบาท) |

|  | งบการเงินรวม/งบการเงินเฉพาะกิจการ |

| มูลค่าตามบัญชีของเครื่องมือที่ใช้ป้องกันความเสี่ยง | (26.8) |

| จำนวนเงินตามสัญญา | 1,292 |

| อัตราใช้สิทธิ์ (บาท/เยนญี่ปุ่น) | 0.2147 - 0.2372 |

| อัตราใช้สิทธิ์ (บาท/ยูโร) | 34.9269 - 38.6034 |

| อัตราส่วนการป้องกันความเสี่ยง | 1:1 |

| วันครบกำหนดอายุสัญญา | 2570 - 2572 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ณ วันที่ 30 กันยายน 2568 | ณ วันที่ 30 กันยายน 2568 | ณ วันที่ 30 กันยายน 2568 | ณ วันที่ 30 กันยายน 2568 |

|  | งบการเงินรวม | งบการเงินรวม | งบการเงินรวม | งบการเงินรวม |

|  | ระดับ 1 | ระดับ 2 | ระดับ 3 | รวม |

| สินทรัพย์ | สินทรัพย์ | สินทรัพย์ | สินทรัพย์ | สินทรัพย์ |

| สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรหรือขาดทุน | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรหรือขาดทุน | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรหรือขาดทุน | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรหรือขาดทุน | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรหรือขาดทุน |

| -	เงินลงทุนในกองทุนรวม | - | 5 | - | 5 |

| -	เงินลงทุนในตราสารหนี้ | - | - | 37 | 37 |

| สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น |

| -	เงินลงทุนในตราสารทุน | 738 | - | 763 | 1,501 |

|  |  |  |  |  |

| หนี้สิน | หนี้สิน | หนี้สิน | หนี้สิน | หนี้สิน |

| ตราสารอนุพันธ์ | ตราสารอนุพันธ์ | ตราสารอนุพันธ์ | ตราสารอนุพันธ์ | ตราสารอนุพันธ์ |

| -	อนุพันธ์แฝง | - | 27 | - | 27 |

| -	สัญญาซื้อเงินตราต่างประเทศล่วงหน้า | - | 89 | - | 89 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ณ วันที่ 30 กันยายน 2568 | ณ วันที่ 30 กันยายน 2568 | ณ วันที่ 30 กันยายน 2568 | ณ วันที่ 30 กันยายน 2568 |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ระดับ 1 | ระดับ 2 | ระดับ 3 | รวม |

| สินทรัพย์ |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น | สินทรัพย์ทางการเงินที่วัดมูลค่าด้วยมูลค่ายุติธรรม ผ่านกำไรขาดทุนเบ็ดเสร็จอื่น |

| -	เงินลงทุนในตราสารทุน | 738 | - | 39 | 777 |

|  |  |  |  |  |

| หนี้สิน |  |  |  |  |

| ตราสารอนุพันธ์ | ตราสารอนุพันธ์ | ตราสารอนุพันธ์ | ตราสารอนุพันธ์ | ตราสารอนุพันธ์ |

| -	อนุพันธ์แฝง | - | 27 | - | 27 |

| -	สัญญาซื้อเงินตราต่างประเทศล่วงหน้า | - | 89 | - | 89 |